Хуршед Худойбердиев

Худойбердиев Хуршед Атохонович (зод. 10 апрели 1980, Исфара) — донишманди соҳаи технологияҳои иттилоотӣ, доктори илмҳои техникӣ (2024).

 Зиндагинома 
Хуршед Худойбердиев 10 апрели соли 1980 дар шаҳри Исфара ба дунё омадааст. Хатмкардаи гимназия-коллеҷи шаҳри Исфара ба номи А. Азизов ва Филиали хуҷандии Донишгоҳи технологии Тоҷикистон (ФХДТТ) (1997—2002) мебошад.  

 Коронома 
Хуршед Худойбердиев корро дар кафедраи барномасозӣ ва технологияҳои иттилоотии ФХДТТ ба ҳайси ассистенти кафедра (2002—2006) оғоз кардааст. Аспиранти Донишгоҳи технологии Тоҷикистон (2005—2009) ҳамзамон омӯзгори калон (2006—2010), мудири кафедраи таъминоти барномавӣ ва технологияҳои иттилоотии Донишкадаи политехникии Донишгоҳи техникии Тоҷикистон ба номи академик М. С. Осимӣ (ДПДТТ, 2010—2013), мудири кафедраи манзумаҳои иттилоотӣ ва иқтисодиёт (2013—2015), мудири кафедраи барномарезӣ ва низомҳои иттилоотӣ (2015—2019), дотсент ихтисоси иттилоот, техникаи ҳисоббарор ва идоракунӣ (2018). 

Рисолаи докториро дар мавзуи «Балоиҳагири ва коркарди низомҳои худкори коркарди маълумот бо забони тоҷикӣ» дифоъ кардааст.

Дар лоиҳаҳои самти лингвистикаи забони тоҷикӣ (таҳияи луғатҳои электронӣ, маҷмуи барномаҳои TajSpell барои санҷиши имлои забони тоҷикӣ, талаффузи компютерии матни тоҷикӣ, тарҷумони худкори матни забони тоҷикӣ, маҳзани овози забони тоҷикӣ, низоми иттилоотии TajLINGVO барои коркарди худкори маълумот бо забони тоҷикӣ ва ғ.) саҳм гузоштааст.

 Таълифот 
Муаллифи 3 монографияи илмӣ, 72 мақолаҳои илмӣ ва 32 шаҳодатномаҳои дар соҳаи ихтирои маводди зеҳнӣ, 10 китоби дарсӣ, 20 дастурамал таълимию методӣ барои донишҷӯёни ихтисоси самти технологияҳои иттилоотӣ.

 Ҷоизаҳо 
 Аълочии маорифи Ҷумҳурии Тоҷикистон (2011);
 Ҷоизаи АИТ дар соҳаи илм ва техника (2017);
 Ҷоизаи давлатии Ҷумҳурии Тоҷикистон барои олимону омӯзгорони фанҳои табиатшиносӣ, дақиқ ва риёзӣ (2021).

 Эзоҳ